Eestimaa kindralkuberneride loend

**Eestimaa kindralkuberner** oli Rootsi kuninga või Venemaa keisririigi keisri/keisrinna poolt määratud kõrgeim Eestimaa kindralkubermangu ja Eestimaa kubermangu valitsusametnik (kindralkuberner).

1561. aastast, pärast Liivi sõda, mille lõppedes jäi Põhja-Eesti ehk Eestimaa Rootsi võimu alla valitsesid Põhja-Eesti ehk Eestimaa hertsogkonda Eestimaa asehaldurid ja kubernerid 1561–1674. 1584. aastal loodi Rootsi kuninga ülemvõimu all Eestimaa hertsogkond ehk Eestimaa kubermang ja 1673. aastal moodustati Eestimaa kindralkubermang.

Rootsi-aegse 1634. aasta Rootsi „valitsemiskorralduse” (rts *regeringsform*) kohaselt oli (kindral)kuberner Eestimaal viibivate väeosade ülemjuhataja, pidi kindlustama Rootsi seaduste täitmise, määras ametisse kõik kuninglikud ametnikud, vastutas korra ja julgeoleku, teede ja sildade korrashoiu, postiasjanduse, sisse- ja väljareisivate isikute kontrolli (nn passide alusel), maksude laekumise, reduktsiooni läbiviimise, linnade käsitöö ja kaubanduse edendamise ning kiriku- ja kooliasjade eest. Kuberner oli Eestimaa kubermanguvalitsuse juht. Rootsi-aegsesse kubermanguvalitsusse kuulusid 1659. aastal peale kuberneri maa- ja sõjakomissar, sekretär ja tema kantseleiametnik, kammerhärra ja tema sekretär, postmeister; rootsi, saksa ja eesti pastorid; organist; vene tõlk ning timukas. (Kindral)kubermanguvalitsuse koosseis oli eri aegadel erinev. Rootsi-aegse kubermanguvalitsuse tegevus lõppes Eestimaa liitmisel Venemaaga 1710. aastal. (Kindral)kuberneri äraolekul asendas teda asehaldur ning kohtadel viisid (kindral)kuberneri otsuseid täide adrakohtunikud. (Kindral)kuberneri juures töötas assistentnõunike nõuandev kolleegium.

## Eestimaa kindralkubernerid 1674–1710
Rootsi Kuningriigi koosseisus
* 1674–1681 Anders Torstenson (1641–1686)
** Eestimaa kindralkubermangu sekretär ja abinõunik alates 25. maist 1674 Christian Lilliering (1629–1697)
* 1681–1687 Robert Lichton (1631–1692)
* 1687–1687 Nils Bielke (1644–1716)
* 1687–1704 Axel Julius De la Gardie (1637–1710)
* 1704–1706 Wolmar Anton von Schlippenbach (1653–1721)
* 1706–1709 Nils Stromberg (1646–1723)
** 1709–1710 asekuberner Dietrich Friedrich von Patkul (surnud 10. oktoobril 1710)
* 1709–1710 Carl Gustaf Nieroth (1650–1712)
* formaalselt 7. juulist 1719 kuni Uusikaupunki rahuni 1721 rootslaste Eestimaa kindralkuberner Gustaf Adam Taube (1673–1732)

## Eestimaa kindralkubernerid 1710–1876
1710. aastal läks Eestimaa Venemaa keisririigi võimu alla.

### Eestimaa kindralkubernerid 1710–1728
* 1710–1711 Rudolph Felix Bauer (1667–1717)
* 1711–1719 vürst Aleksandr Menšikov (1673–1729), üheaegselt Peterburi, Eesti- ja Liivimaa kindralkuberner.
* 1719–1728 admiral Fjodor Apraksin (1661–1728)

'(*1728–1762 valitsesid kindralkuberneride asemel [[Eestimaa kuberneride loend#Eestimaa kubernerid 1728–1762|kubernerid]]*)'

### Eestimaa kindralkubernerid 1762–1792
* 1762–1775 Holstein-Becki hertsog Peter August Friedrich von Holstein-Beck (1696–1775), kindral en chef
* 1775–1783 krahv George Browne (1698–1792), kindralmajor

(*1792–1808 valitsesid Eestimaa kindralkuberneride asemel [[Eestimaa kuberneride loend#Eestimaa kubernerid 1783–1917|kubernerid]]*)

### Liivi- ja Eestimaa kindralkubernerid
* 1783–1792 Krahv George Browne
* 1792–1798 Vürst Nikolai Repnin (1734–1801) – 1796. aastast tsiviilülemjuhataja, sest ametisse määrati Riia sõjakuberner
* 1798–1800 Ludwig von Nagell (surn. 1807; *Илларион (Ларион) Тимофеевич Нагель*) – tsiviilülemjuhataja

### Liivi-, Eesti- ja Kuramaa kindralkubernerid
* 1800–1801 Krahv Peter Ludwig von der Pahlen (1745–1826) – tsiviilülemjuhataja
* 1801–1803 Vürst Sergei Golitsõn (1749–1810; *[[:ru:Голицын, Сергей Фёдорович|Сергей Федорович Голицын]]*) – 9. septembrist 1801 oli Liivi-, Eesti- ja Kuramaa kindralkuberner ühtlasi ka Riia sõjakuberner.
* 1803–1807 Krahv Friedrich Wilhelm von Buxhoeveden (1750–1811)
* 1807–1807 Aleksandr Tormasov (1752–1819; *[[:ru:Тормасов, Александр Петрович|Александр Петрович Тормасов]]*)
* 1807–1808 Krahv Friedrich Wilhelm von Buxhoeveden

### Eestimaa kindralkubernerid 1808–1819
1808–1818 oli Eestimaa kubermangul eraldi kindralkuberner või tsiviilülemjuhataja.
* 1808–1809 Peter Friedrich Georg von Holstein-Oldenburg
* 1809–1811 Kindralkuberneri polnud ametis.
** 1809–1811 Dmitri Lobanov-Rostovski (1758–1838; *[[:ru:Лобанов-Ростовский, Дмитрий Иванович|Дмитрий Иванович Лобанов-Ростовский]]*) Eestimaa, Liivimaa ja Kuramaa tsiviilülemjuhataja ja Riia sõjakuberner;
* 1811–1816 Paul Friedrich August von Holstein-Oldenburg
** 1811 Balti kubermangude kindralkuberneri adjutant Georg Heinrich von Löwenstern (1786–1856)

### Liivi-, Eesti- ja Kuramaa kindralkubernerid 1819–1876
Ametikoha nimetusena kasutati ka väljendit *(Остзейский генерал-губернатор*)
* 1819–1830 Markii Filippo Paulucci (1779–1849) – 1823–1829 oli kindralkubermanguga liidetud ka Pihkva kubermang
* 1830–1845 Parun Carl Magnus von der Pahlen (1773–1863)
* 1845–1848 Jevgeni Golovin (1782–1858; *[[:ru:Головин, Евгений Александрович|Евгений Александрович Головин]]*)
* 1848–1861 Krahv Aleksandr Suvorov (1804–1882)
* 1861–1864 Parun Wilhelm Heinrich von Lieven (1799–1880; *[[:ru:Ливен, Вильгельм Карлович|Василий (Вильгельм) Карлович Ливен]]*)
* 1864–1866 Krahv Pjotr Šuvalov (1827–1889) – ühtlasi 25. veebruarini 1864 viimane Riia sõjakuberner.
* 1866–1866 Krahv Eduard von Baranoff (1811–1884)
* 1866–1870 Pjotr Albedinsky (1826–1883; *[[:ru:Альбединский, Пётр Павлович|Пётр Павлович Альбединский]]*) – ühtlasi Riia sõjaväeringkonna vägede komandör.
* 1870–1876 Krahv Pjotr Bagration (1818–1876; *[[:en:Peter Bagrationi|Пётр Романович Багратион]]*) – Balti kindralkuberneri ametikoht likvideeriti 25. jaanuaril 1876, tema pädevusse kuulunud asjad jaotati siseministeeriumi ja kuberneride vahel.

Kindralkuberneri adjutant:
* Wilhelm von der Pahlen (1827–1899)

## Ajutised kindralkubernerid

### Ajutine Eestimaa kindralkuberner
* 10. detsember 1905 – 24. detsember 1905 Pavel Voronov (1851–1922; *Павел Николаевич Воронов*)
* suvi 1906 kindralmajor Pjotr Polzikov (1854–1938; Пётр Владимирович Ползиков) – oli 37. jalaväediviisi 2. brigaadi ülemana ajutine Eestimaa kindralkuberneri kohusetäitja.

### Ajutised Liivi-, Eesti- ja Kuramaa kindralkubernerid 1905–1909
* 25. detsember 1905 – 30. oktoober 1906 Vassili Sollogub (1848–1914)
* 30. oktoober 1906 – 28. aprill 1909 Aleksandr Möller-Zakomelski (1844–1928)

### Eestimaa okupatsiooniaegne kindralkuberner
* 16. märts – 11. november 1918 vabahärra Adolf von Seckendorff (1857–1941)

## Vaata ka
* Eestimaa kuberneride loend
* Liivimaa kuberneride loend
* Kuramaa kuberneride loend
* Leedumaa kuberneride loend

## Viited

## Välislingid
* Eestimaa rootsiaegne kindralkuberner
* Liivi-, Eesti- ja Kuramaa kindralkuberner
*Carl Julius Albert Paucker, Die Civil- und Militär-Oberbefehlshaber in Ehstland: zur Zeit der Kaiserlich Russischen Regierung von 1704 bis 1855. Dorpat 1855
*Hasso von Wedel, Die estländische Ritterschaft vornehmlich zwischen 1710 und 1783 : das erste Jahrhundert russischer Herrschaft, Im Ost-Europa-Verlag, Königsberg Pr. und Berlin W. 35, 1935, seite 118-119